	วิธีใช้ร่างนี้ (ลบกล่องนี้ก่อนส่งไฟล์)
• ทำเป็นไฟล์ ไม่ต้องพิมพ์ส่งกระดาษ · เติมข้อความใน ( ) และ ........ แล้วบันทึกเป็น PDF (หรือถ่ายรูปเอกสารที่ลงนามแล้ว) ส่งทาง LINE
• เงื่อนไขในหนังสือคือเงื่อนไขของทีม — ถ้าหน่วยงานรับไม่ได้ข้อใด ไม่ควรลงนาม (ทีมจะไม่รับช่วย)
• ส่งไฟล์พร้อมผนวก ก และ ข ทาง LINE โยธาไทย @yotathai (yotathai.link/line) หรืออีเมล — กระบวนการทั้งหมดออนไลน์ ไม่มีการส่งหนังสือกระดาษ
• ข้อความในย่อหน้าอ้างระเบียบ ตรวจแล้วกับตัวบทและบทความโยธาไทย (yotathai.com/news/clause21-appoint-designer) · ฝ่ายพัสดุ/กฎหมายของหน่วยงานควรตรวจซ้ำก่อนส่ง



[ ตราครุฑ / ตราหน่วยงาน ]
ที่ ........./........
(ชื่อหน่วยงาน)
(ที่อยู่หน่วยงาน)
........ เดือน ................ พ.ศ. ๒๕๖๙
เรื่อง ขอความอนุเคราะห์ทีมโยธาไทยเพื่อพัฒนาประเทศไทยร่วมจัดทำแบบรูปรายการงานก่อสร้าง
เรียน ผู้ประสานงานทีมโยธาไทยเพื่อพัฒนาประเทศไทย
สิ่งที่ส่งมาด้วย ๑. แบบข้อมูลโครงการ (ผนวก ก)   ๒. ข้อตกลงและการยืนยันรับเงื่อนไข (ผนวก ข)
ด้วย (ชื่อหน่วยงาน) มีโครงการ (ชื่อโครงการ) งบประมาณ ........ บาท ปีงบประมาณ ๒๕๖๙/๒๕๗๐ ซึ่งต้องจัดให้มีแบบรูปรายการงานก่อสร้างก่อนดำเนินการจัดจ้าง ตามมาตรา ๖๐ แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ แต่หน่วยงานขาดแคลนผู้ประกอบวิชาชีพ (วิศวกร/สถาปนิก) และไม่มีงบประมาณสำหรับจ้างออกแบบ
หน่วยงานจึงขอความอนุเคราะห์ให้ทีมโยธาไทยเพื่อพัฒนาประเทศไทยพิจารณาจัดผู้ประกอบวิชาชีพเข้าร่วมเป็นกรรมการจัดทำแบบรูปรายการงานก่อสร้างของโครงการดังกล่าว โดยหัวหน้าหน่วยงานจะแต่งตั้งเป็นคณะกรรมการ ตามข้อ ๒๑ วรรคสาม ประกอบวรรคสี่ แห่งระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ (มิใช่การจ้างออกแบบ)
ทั้งนี้ หน่วยงานได้อ่านและรับทราบเงื่อนไขของทีมตามผนวก ข ครบถ้วนแล้ว และยินดีปฏิบัติตาม ได้แก่
(๑) แต่งตั้งเป็นคณะกรรมการโดยมีคำสั่งแต่งตั้งที่ถูกต้อง ก่อนเริ่มงาน
(๒) แต่งตั้งตามรายชื่อและองค์ประกอบที่ทีมเสนอ
(๓) มีเจ้าหน้าที่ของหน่วยงานร่วมเป็นกรรมการอย่างน้อย ๑ คน
(๔) จ่ายค่าตอบแทนกรรมการตามหนังสือกระทรวงการคลัง ที่ กค ๐๔๐๒.๕/ว ๘๕ ลงวันที่ ๖ กันยายน ๒๕๖๑ เต็มอัตรา (ประธาน ๑,๕๐๐ บาท กรรมการ ๑,๒๐๐ บาท ต่อครั้งที่มาประชุม) ไม่ลดอัตรา
(๕) ประชุมผ่านสื่ออิเล็กทรอนิกส์ นอกเวลาราชการ และจัดให้มีรายงานการประชุมทุกครั้ง
(๖) ใช้แบบเฉพาะโครงการนี้ ไม่นำไปใช้ซ้ำหรือเผยแพร่ โดยไม่ได้รับอนุญาตจากผู้ประกอบวิชาชีพผู้ลงนามในแบบทุกคน

จึงเรียนมาเพื่อโปรดพิจารณา และขอขอบคุณมา ณ โอกาสนี้

ขอแสดงความนับถือ
(................................................)
(ตำแหน่ง) หัวหน้าหน่วยงาน
ผู้ประสานงานของหน่วยงาน: ชื่อ ..................................... ตำแหน่ง ..................... โทร ................. LINE ID ................. อีเมล .....................


ผนวก ก  แบบข้อมูลโครงการ
ข้อมูลเบื้องต้นสำหรับให้ทีมประเมินว่าจะรับช่วยหรือไม่ — กรอกเท่าที่มี ส่วนที่ยังไม่ทราบเว้นไว้ได้
	๑. ชื่อหน่วยงาน / อำเภอ / จังหวัด
	 

	๒. ประเภทหน่วยงาน
	☐ ส่วนราชการ   ☐ อบต.   ☐ เทศบาล   ☐ อบจ.   ☐ หน่วยงานอื่น ..........

	๓. ชื่อโครงการ
	 

	๔. ประเภทและขนาดสิ่งก่อสร้าง
	☐ อาคาร   ☐ ถนน   ☐ สะพาน/ท่อ   ☐ ระบบน้ำ   ☐ อื่น ๆ ..........   ขนาดโดยประมาณ .....................

	๕. สถานที่ก่อสร้าง / ที่ดิน
	ที่ดิน: ☐ เป็นของหน่วยงาน   ☐ ได้รับอนุญาตใช้   ☐ ยังไม่เรียบร้อย

	๖. งบประมาณที่ตั้งไว้ / ปีงบประมาณ
	 

	๗. ความต้องการใช้งาน (ย่อ)
	 

	๘. ข้อมูลพื้นที่ที่มี
	☐ ภาพถ่าย   ☐ แผนที่/รูปแปลงที่ดิน   ☐ ระดับพื้นที่   ☐ ผลสำรวจดิน   ☐ ไม่มี

	๙. ผู้ประกอบวิชาชีพที่มีอยู่ในหน่วยงาน
	☐ ไม่มี   ☐ มี (ระบุ) .....................

	๑๐. เจ้าหน้าที่ที่จะร่วมเป็นกรรมการ (อย่างน้อย ๑ คน)
	ชื่อ-ตำแหน่ง ...........................................  หน้าที่: ผู้ประสานข้อมูลพื้นที่และความต้องการใช้งาน

	๑๑. ช่างเขียนแบบ / นายช่างของหน่วยงาน
	☐ มี (ชื่อ) .....................   ☐ ไม่มี

	๑๒. งบค่าตอบแทนกรรมการ
	☐ ตั้งไว้แล้ว   ☐ จะโอน/แก้ไขงบ   ☐ ยังไม่ได้ตรวจ    ตรวจระเบียบภายในแล้วว่าจ่ายตาม ว ๘๕ ได้: ☐ ได้   ☐ ยังไม่แน่ใจ

	๑๓. ระยะเวลาที่ต้องการแบบ
	 




ผนวก ข  ข้อตกลงและการยืนยันรับเงื่อนไข
หน่วยงานโปรดทำเครื่องหมายครบทุกข้อ หากรับข้อใดไม่ได้ ทีมขอไม่รับช่วย และใช้ดุลพินิจทั้งหมดว่าจะรับหรือไม่รับ
	ยืนยัน
	เงื่อนไข
	รายละเอียด

	☐
	๑. ไม่ใช่การจ้าง ไม่ใช่งานฟรี
	ทีมทำงานในฐานะคณะกรรมการจัดทำแบบรูปรายการงานก่อสร้างที่หน่วยงานแต่งตั้ง และได้รับค่าตอบแทนกรรมการ

	☐
	๒. มีคำสั่งแต่งตั้ง
	ตามข้อ ๒๑ วรรคสาม ประกอบวรรคสี่ — ออกก่อนเริ่มงาน แต่งตั้งบุคคลภายนอกได้ จะเป็นเจ้าหน้าที่ของรัฐหรือไม่ก็ตาม

	☐
	๓. ทำนอกเวลาราชการ ไม่ต้องขออนุญาตต้นสังกัด
	ทีมทำงานนอกเวลาราชการ เป็นเรื่องส่วนตัวของผู้ประกอบวิชาชีพแต่ละคน — หน่วยงานไม่ต้องทำหนังสือเชิญหรือหนังสือขอความร่วมมือถึงใคร มีคำสั่งแต่งตั้งฉบับเดียวพอ

	☐
	๔. ทีมเสนอองค์ประกอบ
	ทีมพิจารณาจากกฎหมายวิชาชีพว่างานเข้าวิศวกรรมควบคุม/สถาปัตยกรรมควบคุมสาขาใด แล้วเสนอรายชื่อกรรมการและประธาน — หน่วยงานแต่งตั้งตามที่เสนอ ถ้าไม่ตั้งตามที่เสนอ ทีมไม่ทำ

	☐
	๕. คนของหน่วยงานร่วมด้วย
	อย่างน้อย ๑ คน ร่วมเป็นกรรมการ ทำหน้าที่ประสานข้อมูลพื้นที่และความต้องการใช้งาน

	☐
	๖. ค่าตอบแทนเต็มอัตรา ว ๘๕
	ประธาน ๑,๕๐๐ บาท กรรมการ ๑,๒๐๐ บาท ต่อคนต่อครั้งที่มาประชุม · ทุกคนรวมคนของหน่วยงานได้อัตราเดียวกัน ห้ามลด · จำนวนครั้งตามที่ประชุมจริงและจำเป็น · มีรายงานการประชุมและหลักฐานผู้เข้าร่วมทุกครั้ง · หน่วยงานตรวจระเบียบภายในแล้วว่าจ่ายตามนี้ได้

	☐
	๗. ประชุมออนไลน์ นอกเวลาราชการ
	ระบุในคำสั่งแต่งตั้ง ตามข้อ ๒๗ วรรคหก (ระเบียบ ฉบับที่ ๒ พ.ศ. ๒๕๖๔) และข้อ ๒๑ วรรคสี่ — ทีมไม่ต้องเดินทางมาที่หน่วยงาน

	☐
	๘. ใช้แบบเฉพาะโครงการนี้
	ห้ามนำไปใช้ซ้ำหรือเผยแพร่ต่อ โดยไม่ได้รับอนุญาตจากผู้ประกอบวิชาชีพผู้ลงนามในแบบทุกคน



หมายเหตุ: อัตราค่าตอบแทนเป็นอัตราสูงสุดตามหนังสือกระทรวงการคลัง ข้อ ๓.๒ — เงื่อนไขของทีมคือหน่วยงานจ่ายเต็มอัตรา · หน่วยงานที่ไม่ใช่ส่วนราชการ (เช่น องค์กรปกครองส่วนท้องถิ่น) ให้ตรวจหนังสือสั่งการของต้นสังกัดตามข้อ ๕.๒ ด้วย

ลงชื่อ ................................................ หัวหน้าหน่วยงาน
(................................................)
วันที่ ........ / ........ / ............
ร่างโดยทีมโยธาไทยเพื่อพัฒนาประเทศไทย · ๑๑ ต.ค. ๒๕๖๙ · ร่างเพื่อให้หน่วยงานตรวจสอบก่อนใช้ · หน้า 
